Božská komédia - Raj - Dante, Alighieri jeden z najvýznamnejších talianskych básnikov 1265 - 14. septembra 1321; Turčány, Viliam, 1928-2021; Hložník, Vincent, 1919-1997 (Bratislava Tatran, 1986)
Božská komédia je najzáhadnejším a najvysvetľovanejším dielom stredoveku. Básnik zablúdi v temnom lese a keď je už na pokraji zúfalstva, Beatrice mu pošle na pomoc Vergília, ktorý ho sprevádza cez peklo, očistec až k raju, kde ho očakáva Beatrice. Danteho púť tromi krajinami stredovekého zásvetia je symetricky komponovaná na symbolické číslo 3. Pretože Dante už bol v Raji, mohol napísať Peklo a vďaka tomu, že napísal Peklo, objavil v sebe Raj. Najvýznamnejšou, najživotnejšou časťou Božskej komédie zostáva prvá z troch častí - Peklo. Dante vie, ak sa chce dostať do raja, musí prejsť peklom, ktoré sa skladá z predpeklia a deviatich stupňov, ďalej členených. Stretávame sa tam s celou plejádou dôležitých historických osobností, ale s mnohými aj z celkom nedávnej minulosti. Dante je prísny. Nemilosrdne pranieruje všetky možné hriechy a necnosti cez zmyselnosť, obžerstvo, zradu po násilenstvo, cudzoložstvo, sodomiu.
Keywords: Božská komédia; talianska literatúra; stredoveká literatúra; poézia